นายกรัฐมนตรี เป็นประธานพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี ประจำปี พุทธศักราช 2562
นายกรัฐมนตรี เป็นประธานพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี ประจำปีพุทธศักราช 2562 ขณะที่ ประชาชนจำนวนมากเข้าร่วมพิธีเพื่อแสดงความจงรักภักดีช่วงเช้าวันนี้ (3 มิ.ย.62) พล.อ.ประยุทธ์ จันทร์โอชา นายกรัฐมนตรี เป็นประธานพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี ประจำปีพุทธศักราช 2562 ที่บริเวณท้องสนามหลวง โดยมี คณะองคมนตรีและภริยา ประธานองค์กรอิสระตามรัฐธรรมนูญและภริยา คณะรัฐมนตรีและภริยา หัวหน้าส่วนราชการ  รัฐวิสาหกิจ และภาคเอกชน ตลอดจนประชนชนจำนวนมากเข้าร่วมพิธีโดย นายกรัฐมนตรี ประธานในพิธีจุดธูปเทียนบูชาพระรัตนตรัย และเปิดกรวยกระทงดอกไม้ธูปเทียนแพหน้าพระฉายาลักษณ์สมเด็จพระนางเจ้าฯ พระบรมราชินี พระสงฆ์ให้ศีลและเจริญพระพุทธมนต์ นายกรัฐมนตรีถวายผ้าไตรแด่พระสงฆ์ จำนวน 10 ไตร จากนั้น นายกรัฐมนตรีและภริยา คณะองคมนตรี คณะรัฐมนตรี และประธานศาลฎีกา ถวายเครื่องไทยธรรม พระสงฆ์อนุโมทนา นายกรัฐมนตรีกรวดน้ำ กราบนมัสการพระรัตนตรัย และถวายความเคารพพระฉายาลักษณ์สมเด็จพระนางเจ้าฯ พระบรมราชินี จากนั้นพระสงฆ์และสามเณร จำนวน 410 รูป ออกรับบิณฑบาต โดยมีประชาชนจำนวนมากร่วมทำบุญตักบาตรข้าวสารอาหารแห้ง เพื่อความเป็นสิริมงคลและแสดงออกถึงความจงรักภักดี///เสียง///Voxpop///นอกจากนี้ ภายในบริเวณท้องสนามหลวงได้จัดกิจกรรมบริการประชาชนด้านต่าง ๆ จากหน่วยงานภาครัฐ อาทิ รับปรึกษาเรื่องข้อกฎหมาย การสาธิตการกู้ชีพเบื้องต้น บริการทำบัตรประชาชน รับปรึกษายจเรื่องราวร้องทุกข์ของประชาชน และการให้บริการซ่อมเครื่องใช้ไฟฟ้าในครัวเรือน โดยไม่เสียค่าใช้จ่าย ตั้งแต่เวลา 09.00-14.00 น. วันนี้เป็นวันสุดท้าย ทั้งนี้ ในช่วงค่ำเวลา 19.00 น. นายกรัฐมนตรี จะเป็นประธานพิธีถวายเครื่องราชสักการะและจุดเทียนถวายพระพรชัยมงคล ณ ท้องสนามหลวง ซึ่งจะมีริ้วขบวนอัญเชิญเครื่องราชสักการะตั้งแต่เวลา 17.00 น. ขณะเดียวกัน ในส่วนภูมิภาคทุกจังหวัดจะจัดพิธีทำบุญตักบาตรถวายพระราชกุศล พิธีถวายเครื่องราชสักการะและจุดเทียนถวายพระพรชัยมงคล ณ ศาลากลางจังหวัด พร้อมกันทั่วประเทศทั้งส่วนกลางและส่วนภูมิภาค ส่วนในต่างประเทศจะจัดพิธีตามความเหมาะสม